NASTA PILDIRAAMAT
Pinni, kas sina tead, kes on Korneelius?
Aga kas tead, kes on Peetrus?
Sina ei tea neist mitte midagi.
Tere! Meie saame peagi teada, mis juhtub Korneeliuse ja Peetrusega.
Pinni läheb nüüd jälle lõunauinakut tegema.
Väikesed koerad tahavad palju magada.
Mine sinna.
Korneelius oli itaallane ja Rooma väesalga juht.
Ta oli hinnatud ja tähtis mees.
Ta oli sõjapealik.
See tähendab, et tema juhtida oli sada sõjameest.
Tänapäeval võib see sõjaväeohvitseri auaste olla.
Korneelius oli ka väga tubli mees.
Ta austas ja teenis Jumalat, nii nagu kogu ta peregi.
Korneelius polnud eriti kuulnud Jeesusest ega Pühast Vaimust.
Tema suureks igatsuseks oli õppida rohkem Jumalat tundma.
Ta tahtis rohkem teada saada.
Ühel päeval, kui Korneelius palvetas, juhtus temaga uskumatu lugu.
Ingel ilmus Korneeliusele.
Ingel tuli äkitselt Korneeliuse tuppa ja ütles talle:
"Kutsu Peetrus, üks Jeesuse jüngritest, endale külla."
Samal moel, kui ingel oli tulnud, oli ta ka äkki kadunud.
Kuna Korneelius oli tähtis mees, siis olid tal ka teenijad.
Ta pani oma teenijad sedamaid asju korraldama:
"Minge otsige Peetruse-nimelist Jeesuse jüngrit.
Ma tahan temaga rääkida. Kutsuge ta siia, minu juurde."
Mehed asusidki teele.
Möödus pisut aega ja Peetrus leitigi üles.
Oletame nüüd, et see on Peetruse kodu,
kuigi Korneelius on ka siin.
Peetrus oli oma kodus palvetamas.
Nii nagu ikka, rääkis ta mitmeid kordi päevas Jeesusega.
Siis nägi Peetrus nägemuse, umbes nagu unenägu.
Asetan siia mõttepilvekese, kuhu see nägemus võiks ilmuda.
See oli Jumala poolt läkitatud eriline nägemus.
Nägemus oli tõesti erakordne.
Ta nägi nagu unenäos, et taevast laskus alla suur lina.
Lina nurgad olid köitega kinni seotud.
Lina sees oli igasuguseid loomi.
Joonistan siia ühe seapõrsa.
Piibel ei räägi täpsemalt, kuid seal oli koos erinevaid loomi.
Seal võis olla ka koer.
Loomade jaoks oli see põnev matk.
Seal võis olla ka kilpkonn.
Joonistan talle kilbi.
Joonistan järgmise looma.
Kas oskad arvata, missugune loom sellest tuleb?
See on üsna suur loom,
kellel on ümmargused kõrvad ja ta on tohutu suur.
Mis loom see on?
Muidugi, see on karu.
Kindlasti oli seal ka linde. Mis lind see võiks olla?
Jaa, see on papagoi.
Tõepoolest oli seal igasuguseid loomi.
Ma ei joonista rohkem, kuid see oli loomi täis.
Peetrus mõtles, mida see nägemus peaks tähendama?
Siis kostus hääl:
"Peetrus, kui sul on kõht tühi, siis võid neid süüa."
Peetrus mõtles, et neid loomi ei söö ta mitte mingil juhul.
Nii ta vastaski: "Ma ei saa neid süüa, need on söögiks kõlbmatud."
Juhtus nii, et riie tõsteti üles ja langetati taas alla.
Kostus taas hääl, mis ütles Peetrusele,
et ta võtaks sealt ja sööks.
Ja jälle vastas Peetrus, et tema neid loomi ei söö.
Nii juhtus kolm korda.
Peetrus oli hämmingus ja mõtles, mida see küll tähendas?
Siiski mõistis Peetrus, et see nägemus oli Jumalalt.
Kuid ta ei mõistnud, mida see tähendama pidi.
Kas see tähendas,
et ta pidi tõesti papagoisid, karusid ja veel teisi loomi sööma?
Samal hetkel, kui Peetruse nägemus haihtus,
jõudsid Korneeliuse mehed Peetruse juurde. Nad ütlesid talle:
"Tule!
Rooma väesalga juht Korneelius kutsub sind kohe enda juurde."
Peetrus läks teele, olles ise hämmeldunud.
"Mis hea pärast Rooma väepealik Korneelius mind näha tahab?"
Tee peal mõtiskledes jõudis ta Korneeliuse majani.
Korneeliusel oli rõõmus meel, et Peetrus tema juurde jõudis.
Ta austas Peetrust, kummardudes ta ees.
Peetrus ütles: "Sa ei pea mu ees kummardama,
olen samasugune inimene nagu sinagi."
Korneelius rääkis, et soovib õppida ja rohkem teadmisi saada.
Rohkem teadmisi Jeesusest.
Korneelius rääkis inglist,
kes oli käskinud Peetruse enda juurde kutsuda.
Nüüd mõistis Peetrus oma nägemuse tähendust.
Ta rääkis sellest ka Korneeliusele.
Nägemus tähendas seda,
et Jeesuse juurde võivad tulla kõik inimesed.
Mitte ainult juudid, nii nagu Peetrus ja Jeesuse jüngrid olid.
Ka roomlased võivad tulla ja soomlased, rootslased, venelased.
Inimesed kõikidest maadest võivad tulla Jeesuse juurde.
Erinevad loomad tähendasid inimesi erinevatelt maadelt.
Peetrus oli enne arvanud, et vaid tema rahvus - juudid,
võisid olla Jeesuse sõbrad ja järgijad.
Peetrus on siin rääkimas nägemusest, et kõik võivad tulla Jeesuse juurde,
ka Rooma väepealikud.
Selle järgi hakkasid Jeesuse jüngrid kuulutama Jeesusest
kõigile inimestele.
Kas pole tore, et ka meie, soomlased, oleme kuulnud Jeesusest.
Mis loomad soomlased võiksid olla? Kas karud?
See oli nali.
Pidage meeles, et Jeesusest peavad kuulma kõik inimesed.
Jeesus armastab kõiki inimesi ühtemoodi.
Nägemiseni!
Tõlge: Mare Peterson